Държавен вестник, бр. 26, 2013 г., стр. 59

БРОЙ  26	
Д Ъ Р Ж А В Е Н  В Е С Т Н И К 	
СТР.  59  
Скъсяванията на горните крайници се срещат сравнително рядко. Тук се различват три степени, 
според скъсяването за сегмент: незначителни – до 2 см, умерени – от 2 до 5 см, и значителни – над 
5 см. Съобразно с това се определя годността. Значителните (над 5 см) се решават по буква „а“ на 
рубриката, умерените (от 2 до 5 см за сегмент) се решават по буква „б“, незначителните (до 2 см 
за сегмент) по буква „в“.
Решенията са дадени в табличната част.
Q72 Редукционни дефекти на долен крайник
Скъсяването на долните крайници до 2 см се смята незначително при условие, че няма други 
оплаквания и че е налице достатъчна привикналост към скъсяването, като освидетелстваните се 
решават по буква „в“ на рубриката. Скъсяване от 2 до 4 см е умерено и освидетелстваните се ре­
шават по буква „б“, а при значително скъсяване над 4 см се решават по буква „а“.
Q72.3 Вродена липса на стъпало и пръст(-и) на стъпало.
При вродена липса на палец пълна, на първи или пети лъч на стъпалото, на повече от един 
пръст или на повече от един лъч на стъпалото от II до IV – случаите се решават по буква „а“.
При вродена липса на пети пръст; на един лъч от II до IV – случаите се решават по буква „б“.
При вродена липса на един пръст от II до IV – случаите се решават по буква „в“.
Решенията са дадени в табличната част.
Q74.1 и Q74.2 Други вродени аномалии на коляното и на долен крайник, включително и на 
тазовия пояс.
При определяне на годността, когато има деформация на долните крайници, трябва да се об­
ръща внимание не само на размерите на отклоненията, но и на измененията на ставите, които 
обикновено придружават тези страдания.
Към буква „а“ се отнасят: Х-образно изкривяване на крайниците, когато разстоянието между 
вътрешните глезени е над 15 см, и О-образно, когато разстоянието между вътрешните кондили на 
бедрените кости е над 15 см и когато са съпроводени с промени в ставите и значително затруд­
няват ходенето. 
Когато разстоянието между вътрешните глезени и вътрешните кондили на бедрените кости е 
под 15 см с по-слабо изменение в ставите и затрудняващи незначително ходенето, се решават по 
буква „б“ на рубриката.
Когато посочените изкривявания са под 15 см и липсват дегенеративни изменения, те се реша­
ват по буква „в“ на рубриката.
Решенията са дадени в табличната част.
При: Q80 Вродена ихтиоза, Q81 Epidermolysis bullosa, Q82.4 Ектодермална дисплазия (анхидротич­
на), Q84.0 Вродена алопеция, Q84.3 Анонихия, Q84.8 Аплазия на кожата Q85.0 Неврофиброматоза 
и Q85.8 Други факоматози – се решават по буква „а“.
В случаите със: Q82.5 Вроден нетуморен невус, Q82.8 Абнормни и аномалии на дерматоглифите 
на дланта, Q84.1 Морфологични аномалии на космите, Q84.4 Вродена левконихия и други леки 
вариатети – се решават по буква „в“.
Останалите вродени аномалии на кожата се решават по буква „б“.
Клас XVIII. Симптоми, признаци и отклонения от нормата, открити при клинични и лабора­
торни изследвания, некласифицирани другаде (R00-R99)
R62 Липса на очакваното нормално физическо развитие – ръст и тегло
Минимално тегло за постъпване на военна служба е 50 кг и ръст 150 см за мъже и 48 кг и 
150 см за жени. 
Решенията са дадени в табличната част.
R73 Повишено съдържание на глюкоза в кръвта
R73.0 Нарушен толерантност към глюкозата и предиабет – по графи 1 и 2 кандидатите са не­
годни, по останалите графи са годни. При развитие на диабет се подвеждат по рубрики Е10-Е14.
R94.0 Променена ЕЕГ – отнасят се случаите с пароксизмална биоелектрична активност на мо­
зъка, откривана при ЕЕГ изследване.
Решенията са дадени в табличната част.
Клас ХIX. Травми, отравяния и някои други последици от въздействието на външни причини 
(S00-T98)
Експертното решение за определяне годността на всички категории състав (по отделните гра­
фи), получили травми в отделна или няколко анатомични области задължително се взема след 
завършване на лечението и временната неработоспособност в законоустановените срокове. Според 
пълното диагностично уточнение и клиничната прогноза всеки конкретен случай се отнася към 
отделната буква на рубриката съответстваща на водещото увреждане, като решенията са дадени 
в табличната част. 
Травми на главата (S00-S09)
S02 Счупване на черепа и лицевите кости
При счупване на черепа, съчетано с вътречерепна травма, решението е в зависимост от сте­
пента на остатъчния неврологичен функционален дефицит и влиянието върху вътрешните органи.
По буква „а“ – при счупване на черепа с костен дефект над 4 кв. см, съчетано с вътречерепна 
травма.